ཨཱི།།།ཨོཾ་མ་ཎི་པདྨེ་ཧཱུཾ།ཐུགས་རྗེ་ཆེན་པོ་ལ་ཕྱག་འཚལ་ལོ།།ཐུགས་རྫ་

ཆེན་པོའི་སྙན་རྒྱུད་ཀྱི་གདམས་པ།རིགས་དྲུག་སྐུ་དྲུག་ཏུ་རང་གྲོལ་བར་བསྟན་པ་ནི།ཁམས་གསུམ་འཁོར་བའི་སེམས་ཅན་འགྲོ་བ་རིགས་དྲུག་ཏུ་སྐྱེས་པ་འདི་རྣམས་དང་པོ་འདི་ཙམ་ནས་འཁོར་བྱ་བ་མེད་དེ།།
འགྲོ་བ་རིགས་དྲུག་གཅིག་ནས་གཅིག་ཏུ་འཁོར་བ་ཡིན་ནོ།།འགྲོ་དྲུག་ཏུ་སྐྱེས་པ་འདི་རྣམས་ཅིས་ལན་བྱས་པས་རང་གི་སེམས་ངོ་མ་ཤེས་མ་རིག་པས་འཁྲུལ་ལོ།།མ་རིག་པ་ལ་གསུམ་སྟེ།ལྷན་ཅིག་སྐྱེས་པའི་མ་རིག་པ་དང་།
ཀུན་ཏུ་བརྟགས་པའི་མ་རིག་པ་དང་།ལས་རྒྱུ་འབྲས་ལ་རྨོངས་པའི་མ་རིག་པའོ།།དེ་ལ་ཐོག་མ་ཁོ་ནར་ལྷན་ཅིག་སྐྱེས་པའི་མ་རིག་པ་བྱ་བ་རང་དང་དུས་མཉམ་དུ་བྱུང་ནས།ཀུན་གཞི་བྱ་བ་ལས་དགེ་སྡིག་བསག་པའི་གཞི་མ།།
འམ་སྣོད་ལྟ་བུ་ཞིག་ཡོད་པས།དེ་ལ་ཁ་ནང་དུ་ལྟས་ནས་བདག་ཏུ་བཟུང་བས་རང་ངོ་མ་ཤེས་པར་ལུས་བླངས་པས་ཀུན་ཏུ་བརྟགས་པའི་མ་རིག་པ་བྱུང་སྟེ།ལུས་ལ་དབང་པོ་དྲུག་ཤུར་རྣམ་ཤེས་དྲུག་ཕྱིར་ཤར་ནས་ཡུལ་དྲུག་ལ།
བདག་འཛིན་དང་ཆགས་སྡང་དྲུག་ཤར།མིག་གཟུགས་སྡུག་མི་སྡུག་ལ་ཆགས་སྡང་སྐྱེས།རྣ་བ་སྒྲ་སྙན་མི་སྙན་ལ་ཆགས་སྡང་སྐྱེས།སྣ་དྲི་ཞིམ་མི་ཞིམ་ལ་ཆགས་སྡང་སྐྱེས།ལྕེ་རོ་ཞིམ་མི་ཞིམ་ལ་ཆགས་སྡང་སྐྱེས།།ལུས་རེག
བྱ་འཇམ་རྩུབ་ལ་ཆགས་སྡང་སྐྱེས།ཡིད་དགའ་མི་དགའ་ལ་ཆགས་སྡང་སྐྱེས།དེ་རྣམས་ལ་གཉིས་སུ་བཟུང་བས་འཁོར་བར་སྐྱེ་བའི་རྒྱུ་བྱས་པ་ཡིན་ནོ།།དེ་ནས་ལས་རྒྱུ་འབྲས་ལ་རྨོངས་པའི་མ་རིག་པ་བྱུང་སྟེ་དགེ་སྡིག

དང་རྒྱུ་འབྲས་རང་གྲོལ་དུ་མ་ཤེས་པར་ཆགས་སྡང་རང་དགའ་མར་སྤྱད་པས་དུག་ལྔ་བྱུང་སྟེ།མིག་གི་ཡུལ་དུ་གཟུགས་མཛེས་པ་ལ་འདོད་ཆགས།མི་སྡུག་པ་ལ་ཞེ་སྡང་།རང་བས་ངན་པ་ལ་ང་རྒྱལ།བཟང་བ་ལ་ཕྲག་དོག།
ད་དག་ཐམས་ཅད་དང་ཤར་རང་གྲོལ་དུ་མ་ཤེས་པས་མ་རིག་པ་བྱུང་ངོ་།།དེ་བཞིན་དུ་རྣ་བའི་ཡུལ་དུ་སྒྲ་ལས་དུག་ལྔ་བྱུང་།སྣའི་ཡུལ་དུ་དྲི་ལས་དུག་ལྔ་བྱུང་།ལྕེའི་ཡུལ་དུ་རོ་ལས་དུག་ལྔ་བྱུང་།ལུས་ཀྱི་ཡུལ་དུ་རེག་བྱ།
ས་དུག་ལྔ་བྱུང་།ཡིད་ཀྱི་སུལ་དུ་དགའ་མི་དགའ་ལས་དུག་སྡེ་བྱུང་ངོ་།།དུག་ལྔ་རང་དགར་སྨད་པས་མི་དགེ་བ་བཅུ་ལུས་ངག་ཡིད་གསུམ་ལ་བསགས།ལུས་ཀྱིས་སྲོག་བཅད།མ་བྱིན་པ་བླངས།འདོད་ལོག་སྤྱད།།
ག་གིས་བརྫུན་སྨྲས།ཕྲ་མ་བསྐྱལ།ཚིག་རྩུབ་སྨྲས།ངག་འཁྱལ་བརྗོད།ཡིད་ཀྱིས་བརྣབག་སེམས་བྱས།གནོད་སེམས་བྱས།ལོག་ལྟ་སྐྱེས་ཏེ།མི་དགེ་བ་བཅུ་པང་ཤར་ར་འགྲོལ་དུ་མ་ཤེས་པས་ལས་རྒྱུ་འབྲས་ལ།
རྨོངས་པའི་མ་རིག་པ་བྱུང་ངོ་།།དེས་འཁོར་བའི་གནས་སུ་རིགས་དྲུག་ཏུ་སྐྱེས་ཏེ།ང་རྒྱལ་གཙོ་བོར་བྱས་ནས་ལས་དགེ་བ་བསགས་པས་ལྷར་སྐྱེས།ཁོང་ཁྲོ་གཙོ་བོར་བྱས་ནས་ལས་དགེ་བ་བསགས་པས་ལྷ་མ་ཡིན་དུ་སྐྱེས།།
དོད་ཆགས་གཙོ་བོར་བྱས་ནས་པས་དགེ་བ་བསགས་པས་མིར་སྐྱེས།གཏི་མུག་གཙོ་བོར་བྱས་ནས་མི་དགེ་བའི་ལས་བསགས་པས་དུད་འགྲོར་སྐྱེས།སེར་སྣ་གཙོ་བོར་བྱས་ནས་ལས་མི་དགེ་བ་བསགས་པས་ཡི་དགས་སུ

སྐྱེས།ཞེ་སྡང་གཙོ་བོར་བྱས་ནས་ལས་མི་དགེ་བ་བསགས་པས་དམྱལ་བར་སྐྱེས་སོ།།དེ་ལྟར་རིགས་དྲུག་ཏུ་སྐྱེས་ནས་འཁོར་བ་ན་འཁོར་ཏེ།དཔེར་ན་ཟོ་ཆུན་ཁྱུད་མོའམ་ཤིང་རྟའི་འཁོར་ལོ་འཁོར་བ་བཞིན།
དུ་གཅིག་ནས་གཅིག་ཏུ་འཁོར་བ་ཡིན་ནོ།།སྐྱེ་ཤི་རྒྱུན་མི་ཆོད།འཁོར་བའི་འབྱུང་འཇུག་མི་ཆོད།འགྲོ་དྲུག་ཏུ་སྐྱེ་གནས་བྱས་པས་སྡུག་བསྔལ་རྒྱུན་མི་ཆོད་དེ་འཁོར་བ་སྡུག་བསྔལ་གྱི་རང་བཞིན་ཡིན་ནོ།།དེ་ལ་ལྷར་སྐྱེས་ཀྱང
སྡུག་བསྔལ་ལས་མ་འདས་ཏེ།ལྷ་ཚེ་འཕོ་བའི་དུས་སུ་ལྷུང་བའི་སྡུག་བསྔལ་འབྱུང་སྟེ་ལུས་ཀྱི་འོད་ཤོར།དྲི་མི་ཞིམ་པ་ལངས།ལྷ་མོ་རྣམས་དང་གྲོགས་ཀྱིས་བོར།གཞལ་མེད་ཁང་གི་ཁ་དོག་ཤོར།མ་རྨོས་ཀྱི་ལེ་ཐོག།
སྐམས།ཁྲུས་ཀྱི་རྫིང་བུ་ཞིག།ཅང་ཤེས་ཀྱི་རྟ་དང་འདོད་འཇོའི་བ་ཡང་སྟོར།མར་ངན་སོང་གི་སྡུག་བསྔལ་མྱོང་བ་མངོན་ཤེས་ཀྱིས་མཐོང་ནས་ཉ་བྱེ་ཚན་ལ་བོར་བ་ལྟར་སྡུག་བསྔལ་ལ་བཟོད་ཀླགས་མེད་པ་འོང་ངོ་།།ལྷ
མ་ཡིན་དུ་སྐྱེས་ཀྱང་འཐབ་རྩོད་ཀྱི་སྡུག་བསྔལ་དྲག་པོ་ཡོད་དེ།ལྷ་དང་ལྷ་མ་ཡིན་འཐབ་པའི་དུས་སུ་ལྷ་བསོད་ནམས་ཆེ་བས་ལྷ་མ་ཡིན་ཕམ་པ་མང་སྟེ།མཚོན་ཆའི་འཁོར་ལོས་སྣད་པ་དང་།རྨས་པ་དང་།ཤི་བ་དང་།འབྲང
པ་དང་།ངུ་པ་དང་།འཐབ་པ་དང་བརྩོད་པ་དང་སྡུག་བསྔལ་དྲག་པོ་བཟོད་པར་དཀའ་བ།ཤི་ཚད་ངན་སོང་དུ་ལྟུང་བ་རང་གིས་མཐོང་ནས་ཤིན་ཏུ་སྡུག་བསྔལ་ཆེའོ།།མིར་སྐྱེས་ཀྱང་འགྱུར་བའི་སྡུག་བསྔལ་དྲག་པོ་ཡོད་དེ།སྐྱེ་

བའི་སྡུག་བསྔལ་མའི་ཁོང་ན་གནས་པའི་ཚེ་གཤང་གཅི་ལ་སོགས་པའི་དྲི་ང་བ་དང་།མུན་ནག་གི་གནས་སུ་ཚ་གྲང་ལ་སོགས་པ་ཆེ་ཞིང་བདེ་བ་མེད་དེ་སྡུག་བསྔལ།སྐྱེ་ཙ་ན་འཇུར་མིག་ནས་བདྲེན་པ་དང་།སུབས་ལ་ཁང་པ་དང་།
པགས་པ་བཤུས་པ་ལྟ་བུའི་སྡུག་བསྔལ་འབྱུང་།ཕ་མས་བླངས་ཙམ་ན་བྱེ་ཕྲུག་ཁྲས་ཁྱར་བ་ལྟ་བུ་འོང་ངོ་།།རྒས་པའི་སྡུག་བསྔལ་ལུས་ཀྱི་འབྱུང་བ་ཟད་པས་བཀྲག་མདངས་ཤོར།དབང་པོ་དྲུག་ཉམས་ནས་མིག་མི་།
གསལ།རྣ་བ་འོ་ན།ལུས་མི་ཐེག།སྡུག་བསྔལ་རང་གིས་ཚོར་བ་རྒྱུན་མི་འཆད།ན་བའི་སྡུག་བསྔལ་ལུས་ཀྱི་ཉམས་སྟོབས་ཤོར།འཚོ་བའི་ཟས་ཀྱིས་བོར་ནད་ཀྱི་ཟུག་རྔུ་ཆེ་བས་སྐད་ཅིག་ཀྱང་བཟོད་ཀླགས་མེད་དོ།།འཆི་
པབའི་སྡུག་བསྔལ་ལུས་འབོར།འཁོར་གཡོག་ནོར་ཕྱུགས་དང་འབྲལ།ལུས་བེམས་པོ་ཕྱིར་བཞག།སེམས་ངན་སོང་གི་གནས་སུ་འཁྱམས་པས་ཤིན་ཏུ་སྡུག་བསྔལ་ཆེའོ།།གཞན་ཡང་མེད་པ་བཙལ་གྱིས་མི་རྙེད་པ་རྩ
མོ་བུ་སྟོར་བ་ལྟ་བུ།ཡོད་པ་བསྲུང་གིས་མི་ལང་བ་ཕྱུགས་རྫི་ཕྱུགས་ཤོར་བ་ལྟ་བུ།དགྲ་སྡང་བ་དང་ཕྲད་ཀྱིས་དོགས་པ་བྱེ་ཕྲུག་ཁྲས་ཉེན་པ་ལྟ་བུ།གཉེན་བྱམས་པ་དང་བྲལ་གྱིས་དོགས་པ་ལྟོགས་པ་བུ་གསོ་བ་ལྟ་བུ།
དགའ་བདེ་སྐྱིད་པ་བུ་འབོགས་བུ་མོ་རྫོང་ཡང་སྡུག་བསྔལ་རྒྱན་དུ་མཐོང་སྟེ་བདེ་བའི་གོ་སྐབས་མེད་དོ།།དུད་འགྲོར་སྐྱེས་ཀྱང་སྡུག་བསྔལ་ལས་མ་འདས་ཏེ།མིས་འཁོལ་བ་དང་།གསོད་པ་དང་།གཅིག་ལ་གཅིག་ཟ་

བ་ལ་སོགས་པའི་སྡུག་བསྔལ་བསམ་གྱིས་མི་ཁྱབ་བོ།།ཡི་དགས་སུ་སྐྱེས་ན་ཡང་སྡུག་བསྔལ་ལས་མ་འདས་ཏེ།ཟས་ལ་མེར་མཐོང་བ་དང་།སྐོམ་ལ་རྣག་ཁྲག་ཏུ་མཐོང་བ་དང་།ཟས་ཁར་མི་ཤོང
སྐེར་མི་འགྲོ།གསུས་པ་མི་ཁེངས་པ་དང་།ལྟོར་ཟས་སྐོམ་སོང་ན་ཁོང་པ་བསྲེག་པ་དང་།ཟས་སྐོམ་ལ་བསྲུང་མི་ཡོད་པ་དང་།བཟའ་དབང་མེད་པ་དང་།ཟས་རྙེད་ཀྱང་གཞན་གྱིས་འཕྲོག་པ་དང་།མཁའ་ལ་རྒྱུ།
འི་ཡི་དགས་བྱ་བ་རང་ནད་གང་གིས་ཤི་བ་དེ་དང་མ་བྲལ་བས་མི་ལ་དེས་ན་རུ་བཅུག་པ་དང་།གཞན་གྱིས་འདྲེ་བརྡུངས་བྱས་པས་སྡུག་བསྔལ་དཔག་ཏུ་མེད་པ་འོང་བ་ཡོད་དོ།།དམྱལ་བ་ལ་ཆ་གྲང་ལ་སོགས་པའི
སྡུག་བསྔལ་ལས་མ་འདས་ཏེ།ཚ་བའི་དམྱལ་བ་བརྒྱད་ལ།ཡང་སོས་བྱ་བ་ཞག་རེ་ལ་ལན་བརྒྱ་འཆི་བརྒྱ་སོས་པ་དང་།ཐིག་ནག་བྱ་བ་ལུས་ལ་ཐིག་བཏབ་ནས་འགྲོ་བ་དང་།བསྡུས་འཇོམས་བྱ་བ་ལྕགས་ཀྱི་གཏུན་ཁུང
དུ་བརྡུང་བ་དང་།ངུ་འབོད་བྱ་བ་སྐེ་ལ་ཐག་པ་བཏགས་ནས་འཐེན་པ་དང་།ངུ་འབོད་ཆེན་པོ་བྱ་བ་ལྕགས་ཀྱི་ཁང་སྒོམ་མེ་འབར་བར་བཅུག་ནས་ཆོ་ངེས་འདེབས་པ་དང་།ཚ་བ་བྱ་བ་ཟངས་ཁ་སྦྱར་དུ་འཚོད་པ་དང་།རབ་ཏུ་ཚ་བ
བྱ་བ་ལྕགས་ཀྱི་རྐམ་པས་བཟུང་ནས་བསྲེག་པ་དང་།མནར་མེད་པ་བྱ་བ་ལས་ཀྱི་རླུང་གི་རིས་མནན་ནས་སྡུག་བསྔལ་ལ་སྐད་ཅིག་ཙམ་ཡང་བཟོད་ཀླགས་མེད་པའོ།།གྲང་བའི་དམྱལ་བ་བརྒྱད་ལ།ཆུ་བུར་ཅན་བྱ་བ།

འཁྱགས་ནས་ལུས་ཆུ་བུར་ཐུག་སྟེ་བྱུང་བའོ།།ཆུ་པུར་རྡོལ་པ་ཅན་བྱ་བ་ཆུ་བུར་དེ་རྡོལ་ནས་ཆུ་སེར་འབབ་པའོ།།སོ་ཐམ་ཐམ་པ་བྱ་བ་ཤིན་ཏུ་འཁྱགས་ནས་སྐད་མི་ཐོན་པའོ།།ཨུཏྤལ་ལྟར་གས་པ་བྱ་བ་འཁྱགས་ནས་ཚལ་
པ་བཞིར་གས་པའོ།།ཨུཏྤལ་ལྟར་ཆེར་གས་པ་བྱ་བ་ལུས་ཚལ་པ་བརྒྱད་དུ་གས་པའོ།།པདྨ་ལྟར་གས་པ་བྱ་བ་ལུས་ཚལ་པ་བཅུ་དྲུག་ཏུ་གས་པའོ།།པདྨ་ཆེན་པོ་ལྟར་གས་པ་བྱ་བ་ལས་ཀྱི་རླུང་གིས་བུས་ནས་ལུས་ཚལ་པ་བརྒྱ
སྤྱོ་དུ་གས་པའོ།།ཐུན་མོང་གི་སྡུག་བསྔལ་ལ་མེའི་འོབས་ལ་པུས་ནུབ་ཏུ་འགྲོ་བ་དང་།རོ་མྱགས་ཀྱི་འདམ་ལ་པུས་ནུབ་ཏུ་འགྲོ་བ་དང་།སྤུ་གྲིའི་ལམ་གྱིས་ཤ་རུས་གཅོད་པ་དང་།རལ་གྲིའི་ཆར་འབབ་པ་དང་།ཤལ་མ་
རིའི་སྡོང་པོ་ལྕགས་ཀྱི་ཚེར་མ་ཅན་ལ་ཡ་ར་ཤལ་མར་ཤལ་བྱེད་པ་དང་།དེ་ལ་སོགས་པའི་སྡུག་བསྔལ་དཔག་ཏུ་མེད་དོ།།ཉི་ཚེ་བ་བྱ་བ་ཉིན་མོ་བདེ་ལ་མཚན་མོ་སྡུག་པ་དང་།མཚན་མོ་བདེ་ཡང་ཉིན་མོ་སྡུག་པ་ལ་།
སོགས་པ་ཡོད་དོ།།དེ་ཡང་རིགས་དྲུག་གང་དུ་སྐྱེས་ཀྱང་སྡུག་བསྔལ་ལས་མ་འདས་པས་འཁོར་བ་སྡུག་བསྔལ་གྱི་རང་བཞིན་ཡིན་ནོ།།དེ་ཡང་རྩ་བ་མ་རིག་པ་རང་ངོ་རང་གིས་མ་ཤེས་པས་ལན་ནོ།།ད་ནི་འཁོར་བ་སྡུག།
བསྔལ་གྱི་རང་བཞིན་འགྲོ་དྲུག་གི་སྐྱེ་གནས་དེ་ལས་ཇི་ལྟར་ཟློག་ན་རང་གི་རིག་པ་རང་གིས་ངོ་ཤེས་པས་ཟློག་སྟེ་རིག་པ་ལ་གསུམ།ལྷན་ཅིག་སྐྱེས་པའི་རིག་པ་དང་།ཡེ་ཤེས་རྩལ་གྱི་རིག་པ་དང་།ཆོས་ཉིད་རང་ཤར

རང་གྲོལ་གྱི་རིག་པའོ།།དང་པོ་ལྷན་ཅིག་སྐྱེས་པའི་རིག་པ་ནི།རང་གི་རིག་པ་རང་གིས་ངོ་ཤེས་པས་ཟློག་སྟེ་སེམས་ཉིད་དེ་ཐོག་མ་ནས་རང་དང་ལྷན་ཅིག་སྐྱེས་པ་ཡིན།དུས་སྐད་ཅིག་དང་ཡང་མ་བྲལ་བར།།
འགྲོགྲོགས་པ་ཡིན་ཡང་རང་ངོ་རང་གིས་མ་ཤེས་པ་ཡིན་ནོ།།དེ་ལ་རང་ངོ་རང་གིས་ཤེས་པ་ཞིག་དགོས་ཏེ་རིག་པ་རང་བྱུང་གི་སེམས་འདི་དང་པོ་འདི་ནས་བྱུང་བྱ་བ་མེད་དེ།ངོ་བོ་སྟོང་པ་ཅིར་ཡང་མ་གྲུབ་པ་ཞིག་འདུག།བར་།
དུ་འདི་ན་གནས་བྱ་བ་མེད་དེ།གཟུགས་དང་ཁ་དོག་གང་དུ་ཡང་མ་གྲུབ།ཐ་མར་འདིར་འགྲོ་བྱ་བ་མེད་དེ་དངོས་པོ་དང་མཚན་མ་མེད།སྐྱེ་མེད་སྟོང་པ་རང་བྱུང་རང་གནས་རང་ལ་འདུག་པར་མཐོང་བ་འདུ་འབྲལ་མེད་པར་།
ཡེ་ནས་གནས་པས་ལྷན་ཅིག་སྐྱེས་པའི་ཡེ་ཤེས་ཞེས་བྱ་སྟེ་དེ་ལ་ང་བདག་མེད་པས།ལྷན་ཅིག་སྐྱེས་པའི་རིག་པ་རང་ལ་ཤར་བས་རང་ངོ་ཤེས་པ་ཞེས་བྱའོ།།ཡེ་ཤེས་རྩལ་གྱི་རིག་པ་ནི།རང་རིག་པ་རང་བྱུང་ཡེ་ནས་རང་གི།
རྒྱུད་ལ་གནས་པ་དེ།དབྱིངས་སྟོང་པ་དེ་ངོ་ཤེས་པས་ཆོས་ཀྱི་དབྱིངས་ཀྱི་ཡེ་ཤེས་ཀྱི་རྩལ་དུ་མ་འགེགས་པར་ཤར།སེམས་ཉིད་ཀྱི་ངོ་བོ་དེ་མ་འགགས་མ་བསྒྲིབས་པར་འདུག་པས་མེ་ལོང་ལྟ་བུའི་ཡེ་ཤེས་ཀྱི་རྩལ་དུ་མ་འགགས
བར་ཤར།སེམས་ཉིད་སྣ་ཚོགས་སུ་སྣང་ཡང་མཉམ་པ་རིས་མེད་དུ་འཆར་བས་མཉམ་པ་ཉིད་ཀྱི་ཡེ་ཤེས་ཀྱི་རྩལ་དུ་མ་འགགས་པར་ཤར།སེམས་ཉིད་ངོ་བོ་སྟོང་པ་གསལ་སྟོང་དེ་མ་འདྲེས་པར་སོ་སོར་འཆར་བས་སོ་སོར་

རྟོག་པའི་ཡེ་ཤེས་ཀྱི་རྩལ་དུ་མ་འགགས་པར་ཤར།དེ་ཡང་སེམས་སྟོང་པ་དེ་ལ་རིག་པའི་རྩ་ལ་མ་འགགས་པ་དེ་ད་ལྟ་ཡོད་པ་ལྟ་བུ་མ་ཡིན་ཏེ།ཡེ་གདོད་མ་ནས་ཡོད་པས་བྱ་བ་ནན་ཏན་གྱི་ཡེ་ཤེས་ཀྱི་རྩལ་དུ་མ་འགགས་པར་ཤར།
ཡེ་ཤེས་ལྔ་པོ་དེ་དག་ཀྱང་སེམས་ཉིད་ཀྱི་རོལ་པའམ།རྩལ་ལམ།རྒྱན་དུ་ཤར་བ་ཡིན་པས།རང་ལ་འདུ་འབྲལ་མེད་པར་ཡོད་དེ་ལྷན་ཅིག་སྐྱེས་པའི་ཡེ་ཤེས་བྱ་བ་ཡིན་ནོ།།དེ་ངོ་ཤེས་པས་ཡེ་ཤེས་རྩལ་གྱི་རིག་པ་ངོ་ཤེས་ནས།
ཀུན་ཏུ་བརྟགས་པའི་མ་རིག་པ་རང་སར་དག་གོ།།གསུམ་པ་ཆོས་ཉིད་རང་ཤར་རང་གྲོལ་གྱི་རིག་པ་ནི།ཉོན་མོངས་པ་ཆགས་སྡང་དྲུག་པོ་འདི་མི་སྤོང་མི་བསྒྱུར་མི་འགོག་སྟེ་ཆོས་ཉིད་ཀྱི་རིག་པའི་རྩ་ལ་ཡིན།ཞེ་སྡང་མ་འགགས།།
རང་ཤར།ཤར་ཡང་སེམས་ཉིད་སྟོང་པའི་ངང་ལས་ཤར།ཐིམ་ཡང་སེམས་ཉིད་སྟོང་པའི་ངང་དུ་ཐིམ།ཞེ་སྡང་རང་ཤར་རང་གྲོལ་བས་དམྱལ་བ་རང་སེར་གྲོལ།ཆོས་ཀྱི་སྐུ་བདེ་བ་ཆེན་པོར་ཤར་རོ།།ང་རྒྱལ་སེར་སྣ་མ་འགགས་
པར་རང་ཤར།ཤར་ཡང་སེམས་ཉིད་སྟོང་པའི་ངང་ལས་ཤར།ཐིམ་ཡང་སེམས་ཉིད་སྟོང་པའི་ངང་དུ་ཐིམ།ང་རྒྱལ་དང་སེར་སྣ་རང་ཤར་རང་གྲོལ་བས་ཡི་དགས་རང་སར་གྲོལ།ལོངས་སྤྱོད་རྫོགས་པའི་སྐུ་བདེ་བ་ཆེན་པོར་ཤར་རོ།།
གཏི་མུག་མ་འགགས་པར་རང་ཤར།ཤར་ཡང་སེམས་ཉིད་སྟོང་པའི་ངང་ལས་ཤར།ཐིམ་ཡང་སེམས་ཉིད་སྟོང་པའི་ངང་དུ་ཐིམ།གཏི་མུག་རང་ཤར་རང་གྲོལ་བས་བྱོལ་སོང་རང་སར་གྲོལ།སྤྲུལ་སྐུ་བདེ་བ་ཆེན་པོར་ཤར་རོ།།འདོད

ཆགས་མ་འགགས་པར་རང་ཤར།ཤར་ཡང་སེམས་ཉིད་སྟོང་པའི་ངང་ལས་ཤར།ཐིམ་ཡང་སེམས་ཉིད་སྟོང་པའི་ངང་དུ་ཐིམ།འདོད་ཆགས་རང་ཤར་རང་གྲོལ་བས་མི་རང་སར་གྲོལ།ངོ་བོ་ཉིད་ཀྱི་སྐུ་
བདེ་བ་ཆེན་པོར་ཤར་རོ།།ཁོང་ཁྲོ་ཕྲག་དོག་མ་འགགས་རང་ཤར།ཤར་ཡང་སེམས་ཉིད་སྟོང་པའི་ངང་ལས་ཤར།ཐིམ་ཡང་སེམས་ཉིད་སྟོང་པའི་ངང་དུ་ཐིམ།ཁོང་ཁྲོ་དང་ཕྲག་དོག་རང་ཤར་རང་གྲོལ་ནས་ལྷ་མ་ཡིན།
རང་སར་གྲོལ།མངོན་པར་བྱང་ཆུབ་པའི་སྐུ་བདེ་བ་ཆེན་པོར་ཤར་རོ།།ང་རྒྱལ་མ་འགགས་རང་ཤར།ཤར་ཡང་སེམས་ཉིད་སྟོང་པའི་ངང་ལས་ཤར།ཐིམ་ཡང་སེམས་ཉིད་སྟོང་པའི་ངང་དུ་ཐིམ།ང་རྒྱལ་རང་ཤར་རང
གྲོལ་བས་ལྷ་རང་སར་གྲོལ་ནས་སྐྱེ་བའི་རྒྱུན་བཅད།རྡོ་རྗེའི་སྐུ་བདེ་བ་ཆེན་པོར་གྲོལ་ལོ།།དེ་ལྟར་རང་ཤར་རང་གྲོལ་གྱི་དགོངས་པ་ཤར་ཙམ་ན།ཉོན་མོངས་པ་དྲུག་རང་སར་ཞི།འགྲོ་བ་རིགས་དྲུག་གི་སྐྱེ་རྒྱན་བཅད་ནས།
གནནས་སྟོངས།སྐུ་དྲུག་བདེ་བ་ཆེན་པོར་ཤར།རང་རིག་པའི་ཡེ་ཤེས་དྲུག་ཤར།སྡུག་བསྔལ་བདེ་བར་ཤར།ཁམས་གསུམ་འཁོར་བའི་སྡུག་བསྔལ་རྒྱུན་ཆོད་དོ།།དེ་ཐུགས་རྗེ་ཆེན་པོའི་དགོངས་སྤྱོད་ཡིན་ནོ།།ཨོཾ་མ་
ཎི་པདྨེ་ཧཱུཾ།ཐུགས་རྗེ་ཆེན་པོའི་སྙིང་པོ་འཁོར་བ་དོང་ནས་སྤྲུག་པ་འདིས།ཨོཾ་གྱིས་ཉོན་མོངས་པ་ཞེ་སྡང་ཞི།ལྷར་སྐྱེ་བའི་གནས་སྦྱོང་།ཆོས་ཀྱི་དབྱིངས་ཀྱི་ཡེ་ཤེས་ཤར།ཆོས་ཀྱི་སྐུ་ཐོབ་བོ།།མས་ཉོན་མོངས་པ་ང་རྒྱལ་ཞི།

སྒྱུ་མ་ཡིན་གྱི་གནས་སྐྱོང་།མེ་ལོང་ལྟ་བུའི་ཡེ་ཤེས་ཤར།ལོངས་སྤྱོད་རྫོགས་པའི་སྐུ་ཐོབ་བོ།།ཎིས་ཉོན་མོངས་པ་འདོད་ཆགས་ཞི།མིར་སྐྱེ་བའི་གནས་སྦྱོང་།མཉམ་པ་ཉིད་ཀྱི་ཡེ་ཤེས་ཤར།སྤྲུལ་པའི་སྐུ་ཐོབ་བོ།།བད་
ཀྱིཀྱིགྱིས་ཉོན་མོངས་པ་གཏི་མུག་ཞི།དུད་འགྲོར་སྐྱེ་བའི་གནས་སྦྱོང་།ལྷན་ཅིག་སྐྱེས་པའི་ཡེ་ཤེས་ཤར།ངོ་བོ་ཉིད་ཀྱི་སྐུ་ཐོབ་བོ།།མེས་ཉོན་མོངས་པ་སེར་སྣ་ཞི།ཡི་དགས་སུ་སྐྱེ་བའི་གནས་སྦྱོང་།སོ་སོར་རྟོག་པའི་ཡེ་ཤེས་
ཤར།མངོན་པར་བྱང་ཆུབ་པའི་སྐུ་ཐོབ་བོ།།བྲུཾ་གིས་ཉོན་མོངས་པ་ཕྲག་དོག་ཞི།དམྱལ་བའི་གནས་སྐྱོང་།བྱ་བ་ནན་ཏན་གྱི་ཡེ་ཤེས་ཤར།རྡོ་རྗེ་ལྟ་བུའི་སྒྱུ་ཐོབ་བོ།།ཡི་གེ་དྲུག་གིས་ཉོན་མོངས་པ་དྲུག་ཞི།རིགས་དྲུག་
གནས་སྐྱོངས།ཡེ་ཤེས་དྲུག་ཤུར།འབྲས་བུ་སྒྲ་དྲུག་ཐོབ་བོ།།ཐུགས་རྗེ་ཆེན་པོའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བཅན་སྐམ་པོའི་འཁོར་བ་རང་གྲོལ་གྱི་ཞལ་གདམས་རྫོགས་སོ།།